b'\n_START_ARTICLE_\nH\xc3\xb8j- og senmiddelalder i Norge\n_START_SECTION_\nSociale og \xc3\xb8konomiske omv\xc3\xa6ltninger\n_START_PARAGRAPH_\nBegyndelsen p\xc3\xa5 senmiddelalderen i Norge var pr\xc3\xa6get af store sociale og \xc3\xb8konomiske \xc3\xa6ndringer p\xc3\xa5 grund af Den sorte d\xc3\xb8d. Fra 1350 til ca. 1450 blev befolkningen i Norge n\xc3\xa6sten halveret. Dette f\xc3\xb8rte til at eftersp\xc3\xb8rgslen p\xc3\xa5 jord sank drastisk, og skatten som konge, kirke og adel kunne tage for jord ogs\xc3\xa5 sank drastisk. Dette f\xc3\xb8rte igen til at man fik social udj\xc3\xa6vning, hvor dem som havde d\xc3\xa5rligst k\xc3\xa5r fik meget bedre k\xc3\xa5r, og dem som havde mest fik mindre. Mange g\xc3\xa5rde blev affolket og store omr\xc3\xa5der blev ikke brugt til landbrug f\xc3\xb8r flere hundrede \xc3\xa5r senere.\n_START_SECTION_\nKalmarunionen\n_START_PARAGRAPH_\nKalmarunionen var en personalunion mellem Norge, Sverige og Danmark som varede fra 1397 til 1523._NEWLINE_Det var dronning Margrete 1. som f\xc3\xb8rst fik en personalunion mellem Norge og Danmark i stand ved at hendes s\xc3\xb8n blev konge i begge riger. Da hendes s\xc3\xb8n d\xc3\xb8de blev hun f\xc3\xb8rst anerkendt som regent af Danmark og \xc3\xa5ret efter af Norge._NEWLINE_Strid i Sverige mellem kong Albrecht af Mecklenburg og deler av adelen f\xc3\xb8rte til at Margrete ogs\xc3\xa5 ble valgt til regent av Sverige. Dermed var hele Norden samlet i en Union._NEWLINE_Unionen tjente som en modv\xc3\xa6gt mod eget tysk indflydelse og Hanseforbundets \xc3\xb8konomiske magt.\n_START_SECTION_\nUnionen Danmark-Norge\n_START_PARAGRAPH_\nEfter, at Kalmarunionen blev opl\xc3\xb8st, forblev Norge i personalunion med Danmark. idet Norge var en ligestillet stat med Danmark i 1537.\n_START_SECTION_\n\xc3\x86rkebiskop Olav Engelbrektson\n_START_PARAGRAPH_\nP\xc3\xa5 begyndelsen af 1500-tallet h\xc3\xa6rgede en religi\xc3\xb8s strid i europa mellem de som st\xc3\xb8ttede reformationen og de som st\xc3\xb8ttet den katolske kirke. Den katolske \xc3\xa6rkebiskop Olav Engelbrektsson var st\xc3\xa6rk modstander af reformationen og fors\xc3\xb8gte at hindre den protestantiske konge Christian 3. at f\xc3\xa5 magten i Norge. Han fors\xc3\xb8gte blandt andet at v\xc3\xa6kke nationalistiske f\xc3\xb8lelser i folket uden at det lykkedes. Man regner med at \xc3\xa6rkebiskoppens aktiviteter bidrog til at Norge blev indlemmet i Danmark som marionetstat.'